прехвърлен към други видове произход, тъй като това изкуствено би увеличило обема на тарифната квота. Следователно това твърдение е безпредметно за ползвателите. Комисията отхвърли и твърдението, че настоящите обеми на тарифните квоти следва да бъдат запазени, тъй като това би пренебрегнало намаляването на географския обхват на територията, за която се прилага защитната мярка, а това също би довело до изкуствено завишен обем на тарифната квота. Комисията съответно отхвърля тези аргументи.
 3.5. Категория на продукта 9 — студеновалцовани плоски продукти от неръждаема стомана
 (22)
 Някои заинтересовани страни отбелязаха, че вследствие на предложението на Комисията Виетнам би загубил разпределената за държавата тарифна квота за тази категория на продукта. Тези страни предупредиха Комисията, че въпросните обеми, които съответно ще попаднат в част „други държави“ на тарифната квота, вероятно ще бъдат бързо използвани, по-специално чрез внос с определен произход. Страните съответно поискаха от Комисията да ограничи обемите, които която и да било държава би могла да използва в рамките на остатъчната тарифна квота за тази категория.
 (23)
 Комисията отбеляза, че искането за ограничаване на достъпа на държавите износителки с право да използват остатъчната тарифна квота (9) попада извън обхвата на настоящата процедура за адаптиране, тъй като това ограничаване би означавало промяна на функционирането на мерките. Във всеки случай Комисията припомни, че същото искане бе отправено и при предишни процедури и бе отхвърлено. Поради това Комисията не възнамерява допълнително да разглежда основателността на това искане.
 3.6. Актуализиране на списъка на развиващите се държави, за които се прилагат мерките
 (24)
 Списъкът на категориите на продукта с произход от развиващите се държави, за които се прилагат окончателните мерки, трябва да бъде актуализиран, за да се отрази териториалното адаптиране. Комисията базира изчислението си на актуализирания набор от данни за вноса за 2019 г. (т.е. същия период като използвания в Регламент за изпълнение (ЕС) 2020/894, но без вноса в Обединеното кралство).
 (25)
 По отношение на категории 4А и 4Б Комисията описа в раздел 4, параграф 3 от известието от 30 октомври своя временен подход за третирането на вноса в Обединеното кралство за целите на изчисляването на съответните тарифни квоти. След оценката на получените коментари и консултациите с трети държави относно този подход Комисията реши да приложи същата методология за целите на актуализирането на включения в приложение II към настоящия регламент списък на развиващите се държави, за които се прилагат мерките. При липсата на друга надеждна информация или документирано алтернативно предложение от която и да е заинтересована страна Комисията прие, че вносът в Обединеното кралство през 2019 г. следва да бъде равномерно разпределен между двете категории на продукта.
 (26)
 Обемите на разпределените за конкретни развиващи се държави тарифни квоти, които при влизането в сила на настоящия регламент ще бъдат изключени от обхвата на предвидената в Регламент за изпълнение (ЕС) 2019/159 защитна мярка, бяха разпределени към остатъчните тарифни квоти за съответните категории на продукта.
 (27)
 Промените в списъка на развиващите се държави, за които се прилагат мерките, са следните:
 —
 Китай се включва в обхвата на мерките за категория на продукта 22,
 —
 Турция се изключва от обхвата на мерките за